Անդրադառնալով հարկային մարմինների կողմից իրականացված վարչարարությանը՝ նա նկատեց, որ վեց ամսվա կտրվածքով համալիր ստուգումների թիվը կազմել է 477, ինչը նախորդ տարվա նույն ժամանակահատվածի համեմատ պակաս է 21 տոկոսով: «Սրա փոխարեն ավելացել է, կրկնապատկվել է թիրախային ստուգումների թիվը: Եթե նախորդ տարվա առաջին կիսամյակում իրականացվել է 2 հազար 400 թիրախային ստուգում, ապա այս տարի 4 հազար 800: Սա վկայում է այն պարզ իրողության մասին, որ համալիր ստուգումների թիվը գնալով պակասում է, ավելանում են թիրախային ուսումնասիրությունները, հարկային վարչարարությունն ավելի հասցեական է դառնում»,-հավելեց Դավիթ Անանյանը: